6. SS Mägidiviis Nord
6. SS Mägidiviis Nord (saksa 6. SS Gebirgs Division "Nord") oli Saksa Waffen-SS-i üksus Teises maailmasõjas. Diviis tegutses alates septembrist 1942 kuni allaandmiseni Baieris Ameerika vägedele aprillis 1945. 28. veebruaril 1941 moodustati Norra põhjaosas brigaadi suurune SS-vägede operatiiv võitlusgrupp Nord (SS-Kampfgruppe "Nord"). Võitlusgrupp Nord moodustati SS-üksuse Surnupealuu 6., 7. ja 8. pataljonist. Suure isamaasõja alguses 22. juunil 1941 alanud pealetungi käigus ei suutnud võitlusgrupp Nord rinnet Norra põhjaosas läbi murda ja paisati Punaarmee poolt tagasi. Juunis 1941 moodustati võitlusgrupist SS-Diviis Nord (SS-Division "Nord"). Septembrini 1941 suurendati üksuse isikkoosseisu pidevalt. Mais 1942 sai väeosa uue nime SS-Mägidiviis Nord (SS Gebirgs Division "Nord"). Alates 22. oktoobrist 1943 kannab väeosa nime 6. SS Mägidiviis Nord (6. SS Gebirgs Division "Nord").